**ORDONANȚĂ DE URGENȚĂ**

**privind modificarea și completarea Legii nr. 263/2010 privind sistemul unitar de pensii publice**

Prezentul demers legislativ înlătură aspecte negative din legislația de asigurări sociale de stat, urmărind asigurarea unui cadru legal unitar care să garanteze tuturor asiguraților sistemului public de pensii accesul în condiții egale la prestațiile de asigurări sociale;

Având în vedere prevederile art. 102 din Constituție coroborat cu art. 14 din Ordonanța de urgență nr. 57/2019 privind Codul administrativ prin care Guvernul asigură realizarea politicii interne și externe a țării și exercită conducerea generală a administrației publice și totodată ”asigură funcţionarea echilibrată şi dezvoltarea sistemului naţional economic şi social„ Guvernul are obligația să acționeze prompt pe calea ordonanței de urgență în vederea eliminării discriminărilor, prin îmbunătățirea soluțiilor de reglementare din cuprinsul Legii privind sistemul unitar de pensii publice care au creat de-a lungul timpului situații excepționale impunându-se adoptarea de soluții imediate în soluționarea unor situații punctuale;

Luând în considerare necesitatea asigurării unui cadru legal echitabil, unitar, imparțial și eficient în ceea ce privește respectarea drepturilor constituționale respectiv de respectare a dreptului la pensie pentru limită de vârstă, în condiții specifice;

Propunerea de modificare și completare a Legii nr. 263/2010 cu modificările și completările ulterioare vizează persoanele care au desfășurat activități miniere, în subteran, în domeniul prospecțiunii, explorării, dezvoltării, exploatării, preparării/sau prelucrării, concentrării, conservării și închiderii minelor, din cadrul unităților de prospecțiuni și explorări geologice și beneficiul unei pensie pentru limită de vârstă cu reducerea vârstei standard de pensionare cu 20 de ani, pentru un stagiu de cotizare de cel puțin 20 de ani realizat în aceste activități. De asemenea, scopul eliminării inechităților existente între categorii de pensionari care au desfășurat activități în aceleași condiții și mediu, iar la determinarea punctajului mediu anual au fost utilizate stagii complete de cotizare diferite, în funcție de legislația în vigoare la data înscrierii la pensie.

Reglementarea propusă prin ordonanță naște situația de identitate de tratament pentru persoanele aflate în situații obiectiv identice potrivit legislației în vigoare până la data de 01.04.2001.

Prin urmare, propunerea de reglementare nu creează discriminări. Dimpotrivă, consecința negativă reprezintă discriminarea persoanelor pensionate după 01.04.2001 și nerecunoașterea drepturilor născute înainte de data de 01.04.2001.

Nereglementarea aceluiași regim juridic în cazul persoanelor care au desfășurat activități miniere în subteran, indiferent de subordonarea administrativă, determină neaplicarea Legii nr. 221/2018 pentru categoriile enumerate.

Luând în considerare faptul că aceste elemente vizează interesul general public și constituie situații de urgență și extraordinare a căror reglementare nu poate fi amânată,

În temeiul art. 115 alin. (4) din Constituția României, republicată,

**Guvernul României adoptă prezenta ordonanță de urgență.**

**Art.I.** - <LLNK 12010 263 12 2O1 0 18>Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările şi completările ulterioare, se modifică şi se completează după cum urmează:

1. Articolul 30 se completează cu un alineat nou, alin.(41),care va avea următorul cuprins:

“(41) Este asimilată stagiului de cotizare în condiții speciale de muncă, prevăzut la alin. (1) lit.a), perioada anterioară datei de 1 aprilie 2001, în care salariații au desfășurat activități miniere, în subteran, cel puțin 50% din timpul normal de muncă, în luna respectivă, în domeniul prospecțiunii, explorării, dezvoltării, exploatării, preparării/prelucrării, concentrării, conservării și închiderii minelor, din cadrul unităților de prospecțiuni și explorări geologice, în locurile de muncă încadrate conform legislației anterioare în grupa I de muncă.”

2. După articolul 56 se introduce un nou articol, art. 561, cu următorul cuprins:

“Art. 561 - (1) Beneficiază de pensie pentru limită de vârstă, cu reducerea vârstei standard de pensionare cu 20 de ani, persoanele care au realizat un stagiu de cotizare de cel puțin 20 de ani în activități miniere, în subteran, în domeniul prospecțiunii, explorării, dezvoltării, exploatării, preparării/sau prelucrării, concentrării, conservării și închiderii minelor, din cadrul unităților de prospecțiuni și explorări geologice, prin excepție de la prevederile art. 55 alin. (1) lit. b). Vârsta standard de pensionare redusă nu poate fi mai mică de 45 ani.

(2) Stagiul de cotizare prevăzut la alin.(1) poate fi constituit și din perioade prevăzute la art. 30 alin. (1) lit. a), iar stagiul complet de cotizare utilizat la determinarea punctajului mediu anualpentru această categorie de persoane este de 20 ani.”

Art. II. - (1) Persoanele înscrise la pensie în perioada 1 aprilie 2001 – 30 septembrie 2018 beneficiază, din oficiu, de recalcularea pensiei în condițiile alin. (2) al art. 561 din Legea nr. 263/2010 privind sistemul unitar de pensii publice, cu modificările și completările ulterioare.

(2) Drepturile de pensie recalculate conform alin. (1) se acordă cu respectarea prevederile art. II alin. (2) din Legea nr. 221/27.07.2018, publicată în Monitorul Oficial al României nr. 661 din 30 iulie 2018.

(3) Beneficiază, din oficiu, de recalcularea pensiei în condițiile alin. (2) al art. 561 din Legea nr. 263/2010 privind sistemul unitar de pensii publice, cu modificările și completările ulterioare, și persoanele ale căror drepturi de pensie s-au deschis în perioada de la 1 octombrie 2018 până la data intrării în vigoare a prezentei ordonanțe de urgență.

(4) În situația persoanelor prevăzute la alin. (3), drepturile de pensie se revizuiesc cu respectarea dispozițiilor art. 107 alin. (1) – (2) din Legea nr. 263/2010 privind sistemul unitar de pensii publice, cu modificările și completările ulterioare.

**Art. III.** -Prin derogare de la prevederile art. 179 alin. (1) –(3) din <LLNK 12010 263 10 201 0 18>Legea nr. 263/2010 privind sistemul unitar de pensii publice, cu modificările şi completările ulterioare, în cazul persoanelor prevăzute la art. II, eventualele debite care urmează a fi constituite în sarcina pensionarilor,nu se recuperează.

PRIM – MINISTRU

Ludovic ORBAN